b'\n_START_ARTICLE_\nDi\xc3\xb2cesi de Getafe\n_START_SECTION_\nHist\xc3\xb2ria\n_START_PARAGRAPH_\nVa ser erigida can\xc3\xb2nicament per la butlla Matritensem praeclaram del Papa Joan Pau II, el 23 de juliol de 1991, el mateix dia de la creaci\xc3\xb3 de la nova di\xc3\xb2cesi d\'Alcal\xc3\xa1 de Henares. Ambdues van ser desmembrades de l\'arxidi\xc3\xb2cesi de Madrid, de la qual s\xc3\xb3n di\xc3\xb2cesis sufrag\xc3\xa0nies. La creaci\xc3\xb3 d\'aquestes dues noves di\xc3\xb2cesis es devia al gran creixement demogr\xc3\xa0fic de l\'Arxidi\xc3\xb2cesi de Madrid que, a principis dels anys 1990 arribava ja als 5 milions d\'habitants, dels quals al voltant del 90% s\xc3\xb3n considerats cat\xc3\xb2lics._NEWLINE_El territori dioces\xc3\xa0 de Getafe abasta tota la zona sud de la Comunitat de Madrid, ocupant una extensi\xc3\xb3 de 2.295 km\xc2\xb2, amb una poblaci\xc3\xb3 d\'1.122.601 habitants, distribu\xc3\xafts en 115 parr\xc3\xb2quies. L\'Esgl\xc3\xa9sia Catedral de Getafe \xc3\xa9s l\'esgl\xc3\xa9sia de la Magdalena, que fou consagrada catedral el 23 de juliol de 1995. La patrona de la Di\xc3\xb2cesi \xc3\xa9s "la Mare de D\xc3\xa9u dels \xc3\x80ngels", la devoci\xc3\xb3 a la qual est\xc3\xa0 unida, segons diu la tradici\xc3\xb3, al seu santuari al Cerro de los \xc3\x81ngeles, al costat del cam\xc3\xad que es dirigeix des de Madrid al sud de la pen\xc3\xadnsula. La di\xc3\xb2cesi compta amb el Seminari Dioces\xc3\xa0 Nuestra Se\xc3\xb1ora de los Ap\xc3\xb3stoles, que est\xc3\xa0 situat al Cerro de los \xc3\x81ngeles, sobre la carretera d\'Andalusia, en el quil\xc3\xb2metre 13._NEWLINE_El primer bisbe de Getafe va ser Francisco Jos\xc3\xa9 P\xc3\xa9rez y Fern\xc3\xa1ndez-Golf\xc3\xadn, qui va ser nomenat en el seu c\xc3\xa0rrec el 23 de juliol de 1991 i va morir el 24 de febrer de 2004. L\'actual bisbe \xc3\xa9s Joaqu\xc3\xadn Mar\xc3\xada L\xc3\xb3pez de And\xc3\xbajar y C\xc3\xa1novas del Castillo, nomenat en el c\xc3\xa0rrec el 29 d\'octubre de 2004, i com a bisbe auxiliar, des del 13 de desembre de 2005, oficia Rafael Zornoza Boy fins al seu nomenament en 2011 com a Bisbe de Cadis i Ceuta. Aquesta di\xc3\xb2cesi presenta notable mobilitzaci\xc3\xb3 per part dels seus joves, aix\xc3\xad en agost de 2007 es va fer una peregrinaci\xc3\xb3 a Roma que ha comptat amb 1.000 joves d\'aquesta di\xc3\xb2cesi. Aix\xc3\xb2 es deu a la mobilitzaci\xc3\xb3 de la Missi\xc3\xb3 Juvenil que es duu a terme en tota la Comunitat de Madrid._NEWLINE_Amb motiu del 25 Aniversari de l\'erecci\xc3\xb3 can\xc3\xb2nica de la Di\xc3\xb2cesi, en 2015, el Bisbe Titular ha engegat una Gran Missi\xc3\xb3 Diocesana, que qued\xc3\xa0 dividida en l\'Any de la Fe (2012 - 2013), convocat pel Papa Benet XVI; l\'Any de l\'Esperan\xc3\xa7a (2013 - 2014); l\'Any de la Caritat (2014 - 2015) i la Gran Missi\xc3\xb3 com a tal en aquest mateix any, amb l\'objectiu de portar els corrents de la nova evangelitzaci\xc3\xb3 a tots els laics i ministres diocesans._NEWLINE_El 6 de juliol de 2012, el Papa Benet XVI va nomenar bisbe auxiliar de Getafe i titular de Mentesa al sacerdot Toled\xc3\xa0 Jos\xc3\xa9 Rico Pav\xc3\xa9s.'